קארמוסטין היא תרופה כימותרפית הניתנת כטיפול בסוגים מסוימים של מחלת הסרטן. דף מידע זה מתאר את הקארמוסטין, כיצד היא ניתנת, וכמה מתופעות הלוואי האפשריות. כדאי לקרוא דף מידע זה יחד עם חוברת האגודה למלחמה בסרטן הנקראת 'הטיפול הכימי-כימותרפיה', הכוללת מידע ועצות נוספים.
התגובה של כל אדם לכימותרפיה היא יחודית. אנשים מסוימים חווים מעט מאוד תופעות לוואי, ואחרים יותר. תופעות הלוואי המתוארות בדף מידע זה לא ישפיעו על כל אחד המטופל בקארמוסטין, והן עשויות להיות שונות אם אתה נוטל יותר מסוג אחד של תרופה כימותרפית.
בדף מידע זה מתוארות תופעות הלוואי השכיחות ביותר וחלק מהתופעות השכיחות פחות, כדי שתוכל להיות מודע להן אם תופענה אצלך. עם זאת, לא מתוארות תופעות נדירות מאוד, שישנה סבירות נמוכה מאוד להופעתן. אם אתה מבחין בתופעות אחרות שאינן מופיעות בדף המידע, ואתה חושב שהן קשורות לתרופה, תוכל לשוחח על כך עם הרופא או האחות המטפלים בך.
קארמוסטין מופיעה כנוזל שקוף לאחר שהומס מאבקה.
באמצעות עירוי (טפטוף) לתוך הוריד דרך קנולה (צינור דק המוחדר לתוך הוריד). ניתן גם לקבל אותה באמצעות עירוי מרכזי המוחדר מתחת לעור לתוך וריד קרוב לעצם הבריח.
ירידה כזו עלולה לגרום לאנמיה (חוסר דם), סיכון לשטפי דם או דימום, וסיכון מוגבר לזיהום. תופעה זו יכולה להתחיל מספר ימים לאחר מתן הטיפול ולהגיע לשיאה בשבוע השני לאחריו. לאחר מכן, ספירות הדם שלך יתחילו לעלות בהדרגה ויחזרו למצבם התקין בתוך 21-28 ימים.
השפעות זמניות על הכבד.
קארמוסטין עלולה לגרום לשינויים בפעילות הכבד, שיחזור למצבו התקין כאשר הטיפול יסתיים. קיימת סבירות נמוכה ביותר שייגרם לך נזק כתוצאה מכך, אך הרופא שלך יקפיד לבצע מעקב. יילקחו ממך דגימות דם מדי פעם כדי לעקוב אחר פעילות הכבד שלך.
קארמוסטין עלולה לגרום לשינויים ברקמת הריאה. דווח לרופא המטפל בך אם אתה מבחין בשיעול או קוצר נשימה.
בדרך כלל ניתן לשלוט בו בקלות באמצעות תרופה, אולם ספר לרופא שלך אם הוא חריף או מתמשך. במקרה כזה חשוב להקפיד על שתייה מרובה.
לאגודה למלחמה בסרטן חוברת הנקראת 'הטיפול התזונתי התומך', הכוללת עצות שונות בנוגע להגברת התיאבון, התמודדות עם קשיים באכילה ושמירה על המשקל. בנוסף, דיאטנית בבית החולים תוכל לעזור לך.
במהלך קבלת הטיפול בקארמוסטין, עלול להיגרם כאב במקום הזריקה או לאורך הוריד. אם אתה חש בכאב דווח לרופא או לאחות המטפלים בך.
אנשים עלולים לפעמים לחוות גלי חום או גירוד בעיניים במהלך קבלת הטיפול בתרופה.
תרופות נוספות עשויות להזיק לך כאשר אתה מטופל בכימותרפיה. עליך לדווח תמיד לרופא המטפל בך אם אתה נוטל תרופות נוספות.
יתכן שנטילת קארמסוטין תשפיע על היכולת של אישה להרות, או על היכולת של גבר לעבר אישה. חשוב לדון על פוריות עם הרופא המטפל לפני תחילת הטיפול.
מומלץ לא להרות או לעבר אישה בזמן נטילת קארמוסטין, מאחר ועלול להיגרם נזק לעובר המתפתח. גם בכך יש לדון עם הרופא המטפל.